สาคร พรหมภักดี

นายสาคร พรหมภักดี อดีตรองโฆษกประจำสำนักนายกรัฐมนตรี ในรัฐบาลนายชวน หลีกภัย เป็นอดีตสมาชิกสภาผู้แทนราษฎรจังหวัดสกลนคร และอดีตกรรมการบริหารพรรคไทยรักไทย

ประวัติ 
สาคร พรหมภักดี เกิดเมื่อวันที่ 15 กรกฎาคม พ.ศ. 2500 เป็นบุตรของนายพันธุ์ กับนางสวัสดิ์ พรหมภักดี จบการศึกษาชั้นมัธยมศึกษาตอนปลาย จาก กศน.อำเภอนิคมน้ำอูน และสำเร็จการศึกษาระดับปริญญาตรี จากมหาวิทยาลัยราชภัฏสกลนคร

การทำงาน
สาคร พรหมภักดี เคยทำงานเป็นโฆษกสถานีวิทยุกระจายเสียง 909 กองอำนวยการรักษาความปลอดภัยแห่งชาติ (กรป.กลาง) จังหวัดสกลนคร หลังจากนั้นในปี พ.ศ. 2535 จึงได้หันมาลงสมัครรับเลือกตั้งสมาชิกสภาผู้แทนราษฎรจังหวัดสกลนคร สังกัดพรรคสามัคคีธรรม และได้รับเลือกตั้งเป็นสมัยแรก ต่อมาได้รับเลือกตั้งอีกครั้งในปี พ.ศ. 2539 สังกัดพรรคกิจสังคม และในปี 2543 เขาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลนายชวน หลีกภัย

ในปี พ.ศ. 2544 ได้รับเลือกตั้งเป็นสมาชิกสภาผู้แทนราษฎร สังกัดพรรคเสรีธรรม และย้ายมาสังกัดพรรคไทยรักไทยในปีเดียวกัน การย้ายมาสังกัดพรรคไทยรักไทย ทำให้เขาได้รับแต่งตั้งเป็นกรรมการบริหารพรรค และถูกตัดสิทธิทางการเมืองในปี พ.ศ. 2550 พร้อมกับกรรมการบริหารพรรค 111 คน

หลังจากที่เขาถูกตัดสิทธิ์ทางการเมือง เขาจึงได้สนับสนุนให้นายวีระศักดิ์ พรหมภักดี น้องชายลงสมัครรับเลือกตั้ง และเข้าร่วมกับพรรคมัชฌิมาธิปไตย แต่ก็ได้ย้ายออกในเวลาต่อมา เพื่อไปร่วมงานกับพรรครวมใจไทยชาติพัฒนา (ต่อมาเปลี่ยนเป็นพรรคชาติพัฒนา)

ในปี 2564 เขาได้เข้าร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธุ์ ต่อมาย้ายไปร่วมงานกับพรรคประชาธิปัตย์

สภาผู้แทนราษฎร 
สาคร พรหมภักดี ได้รับการเลือกตั้งเป็นสมาชิกสภาผู้แทนราษฎร 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสกลนคร สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสกลนคร สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสกลนคร สังกัดพรรคเสรีธรรม (พ.ศ. 2535) → พรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสกลนคร สังกัดพรรคไทยรักไทย

เครื่องราชอิสริยาภรณ์

อ้างอิง 

บุคคลจากอำเภอพังโคน
นักการเมืองไทย
สมาชิกสภาผู้แทนราษฎรจังหวัดสกลนคร
พรรคสามัคคีธรรม
พรรคกิจสังคม
พรรคเสรีธรรม (พ.ศ. 2535)
พรรคไทยรักไทย
พรรคมัชฌิมาธิปไตย
พรรคชาติพัฒนา (พ.ศ. 2550)
พรรคไทยสร้างไทย
พรรคประชาธิปัตย์
บุคคลจาก กศน.
บุคคลจากมหาวิทยาลัยราชภัฏสกลนคร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.